|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 33 | | **КАРАР**  10 нчы сентябрь 2020 ел | |
| 16:30:010501:210 кадастр номерлы җир кишәрлегеннән рөхсәт ителгән файдалану төрен билгеләү буенча гавами тыңлауларны билгеләү турында | | | | |  |

Киселев Сергей Васильевичның мөрәҗәгатен караганнан соң, Россия Федерациясе Шәһәр төзелеше кодексының 2004 елның 29 декабрендәге 190-ФЗ номерлы 5.1 һәм 33 статьялары, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы, Түбән Кама шәһәр Советының «Татарстан Республикасы «Түбән Кама шәһәре» муниципаль берәмлегендә гавами тыңлаулар оештыру һәм үткәрү тәртибе турында» 2006 елның 13 октябрендәге 24 номерлы карарыннан чыгып, карар бирәм:

1. Татарстан Республикасы, Түбән Кама муниципаль районы, «Түбән Кама шәһәре» муниципаль берәмлеге, Ильинка авылы адресы буенча урнашкан 16:30:010501:210 кадастр номерлы 871 кв. м мәйданлы җир кишәрлеген рөхсәт ителгән файдалану төрен билгеләү буенча гавами тыңлаулар билгеләргә (1 нче кушымта).

2. Гавами тыңлаулар үткәрү буенча комиссия составын расларга (2 нче кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны – Түбән Кама шәһәре, Мәктәп бульвары, 2А йорт, 2 нче кат холы, «Дәүләт һәм муниципаль хезмәтләр күрсәтүнең күпфункцияле үзәге» ДБУ (алга таба – КФҮ) (телефон: 42-46-51);

3.3. проект экспозициясен үткәрү сроклары – 2020 елның 22 сентябреннән 2020 елның 20 октябренә кадәр;

3.4. проект экспозициясендә булырга мөмкин булган көннәр һәм сәгатьләр – Түбән Кама муниципаль районы КФҮ эш режимы нигезендә (дүшәмбе, чәршәмбе, пәнҗешәмбе, шимбә: 08:00-18:00 сәг.; сишәмбе: 08:00-20:00 сәг.; җомга: 07:00-17:00 сәг.);

3.5. гавами тыңлауларны үткәрү датасы һәм вакыты – 2020 елның 20 октябре, 10:30;

3.6. үткәрү урыны – Түбән Кама муниципаль районының күпфункцияле үзәге, Түбән Кама шәһәре, Мәктәп бульвары ур., 2А йорт, 2 кат холы;

3.7. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы – Россия Федерациясе Шәһәр төзелеше кодексының 5.1 статьясы 12 өлеше нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Түбән Кама шәһәре, Мәктәп бульвары, 2А йорты адресы буенча Түбән Кама муниципаль районы Башкарма комитетының Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә әлеге карарны гаммәви мәгълүмат чараларының матбугат басмаларында һәм Түбән Кама муниципаль районының рәсми сайтында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проект һәм мәгълүмати материалларны Түбән Кама муниципаль районының рәсми сайтында, шулай ук мәгълүмати стендларында һәм гаммәви мәгълүмат чараларының матбугат басмаларында урнаштырырга;

5.2. проект экспозициясен үткәрүне һәм экспозициягә килүчеләргә консультация бирүне, ачык тыңлауларда катнашучылар җыелышын үткәрүне, беркетмә тутыруны һәм ачык тыңлаулар бәяләмәсен бирүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлаулар әзерләргә һәм үткәрергә;

5.4. гавами тыңлаулар нәтиҗәләре буенча бәяләмәне гаммәви мәгълүмат чараларының матбугат басмаларында, Түбән Кама муниципаль районы рәсми сайтында, Түбән Кама муниципаль районы Башкарма комитетының Төзелеш һәм архитектура идарәсе мәгълүмати стендларында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин

Татарстан Республикасы


Түбән Кама муниципаль районы

Башлыгының

2020 елның 10 нчы сентябрь

33 нче номерлы карары белән расланган

1 нче номерлы кушымта



Татарстан Республикасы

Түбән Кама муниципаль районы

Башлыгының

2020 елның 10 нчы сентябрь

33 нче номерлы карары белән расланган

2 нче номерлы кушымта

Гавами тыңлаулар үткәрү буенча

комиссия составы

|  |  |  |
| --- | --- | --- |
| Әхмәдиева А.Г. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы, комиссия рәисе. |
| Комиссия әгъзалары: | | |
| Мостафин Р.Р. | - | Түбән Кама муниципаль районы Башкарма комитетының Төзелеш һәм архитектура идарәсе башлыгы урынбасары; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Чернышева О.Н. | - | ТР Түбән Кама муниципаль районы Башкарма комитеты-ның хезмәтне һәм әйләнә-тирә мохитне саклау бүлеге җитәкчесе. |